CELEX: 52018PC0500
Language: hu
Date: 2018-07-05
Title: Javaslat A TANÁCS RENDELETE a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2018. évre történő meghatározásáról szóló (EU) 2017/1970 rendelet módosításáról

EURÓPAI BIZOTTSÁG
            Brüsszel, 2018.7.5.
            COM(2018) 500 final
            2018/0264(NLE)
            Javaslat
            A TANÁCS RENDELETE
            a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2018. évre történő meghatározásáról szóló (EU) 2017/1970 rendelet módosításáról 
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               A Tanács az (EU) 2017/1970 tanácsi rendelettel halászati lehetőségeket állapított meg a hering botteni-öbölbeli állományára vonatkozóan (30–31 alkörzet) a 2018. évre, a Balti-tengerre vonatkozó többéves gazdálkodási terv ((EU) 2016/1139 rendelet) alapján. Az uniós kvótát 84 599 tonnában állapították meg; ez az érték a halászati mortalitás MFH pontértékének felel meg, azaz 0,15 az állomány megfelelő részére vonatkozóan, az ICES által nyújtott teljes analitikai értékeléssel. 
            
            
               2018-ban a Nemzetközi Tengerkutatási Tanács (ICES) által kiadott legfrissebb szakvéleményeknek megfelelően hatályba lépett az (EU) 2016/1139 rendelet módosítása a Botteni-öböl heringállományára vonatkozó MFH-értékek tekintetében. A módosítás 0,11–0,15-ről 0,15–0,21-ig növeli a maximális fenntartható hozam szerinti halászati mortalitás tartományát, és jogalapot biztosít az (EU) 2017/1970 tanácsi rendeletben meghatározott vonatkozó halászati lehetőségek módosításához.
            
            
               A botteni-öbölbeli heringállományra vonatkozó uniós kvótát 95 566 tonnában állapították meg; ez az érték a halászati mortalitás MFH pontértékének felel meg, azaz 0,21.
            
            
               2.AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               A kérdést az érintett tagállamok felvetették és megvitatták a Mezőgazdasági és Halászati Tanács 2017. október 9–10-i ülésén. A Bizottság egyetértett azzal, hogy sürgősen fontolóra kell venni a balti-tengeri többéves gazdálkodási tervben a botteni-öbölbeli heringállományra megállapított tartományok kiigazítására vonatkozó megfelelő javaslatot a 2018. évi balti-tengeri halászati lehetőségek módosítása érdekében.
            
            
               A balti-tengeri tanácsadó testület 2018. január 15-én nyújtotta be álláspontját a Bizottságnak, amelyben jelezte, hogy üdvözölné a balti-tengeri halászati lehetőségek gyors módosítását, tükrözve a módosított balti-tengeri többéves gazdálkodási terv elfogadását követő legújabb tudományos szakvéleményeket. Kijelentette továbbá, hogy a Balti-tenger botteni-öbölbeli heringállomány tekintetében a balti-tengeri halászati lehetőségek kellő időben történő módosítása lehetővé tenné a nemzeti közigazgatási szervek számára a kvóták kiosztását a halászaik számára anélkül, hogy a csapdahálót alkalmazó idény májusi kezdete előtt veszteségek keletkeznének, vagy a tevékenységek megszakítására kerülne sor.
            
            
               3.A JAVASLAT JOGI ELEMEI
            
            
               A javasolt módosítás az (EU) 2017/1970 tanácsi rendelet megváltoztatását célozza az alább kifejtettek szerint.
            
            
               Az (EU) 2017/1970 rendeletben megállapított, a 30–31 alkörzet (HER/30/31.) övezetben élő heringre vonatkozó táblázatban szereplő értékeket növelni szükséges a legutóbb az (EU) 2018/YYYY rendelettel módosított (EU) 2016/1139 rendeletben foglalt halászati mortalitás változásának tükrözése érdekében.
            
            
            
            
               2018/0264 (NLE)
            
            
               Javaslat
            
            
               A TANÁCS RENDELETE
            
            
               a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2018. évre történő meghatározásáról szóló (EU) 2017/1970 rendelet módosításáról 
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 43. cikke (3) bekezdésére,
            
         
         
            
               tekintettel az Európai Bizottság javaslatára,
            
            
               mivel:
            
            
               (1)Az (EU) 2017/1970 tanácsi rendelet
                  1
                az (EU) 2016/1139 európai parlamenti és tanácsi rendelet
                  2
                rendelkezéseivel összhangban többek között megállapítja az ICES 30–31 alkörzetben a heringre vonatkozó halászati lehetőségeket (a továbbiakban: botteni-öbölbeli heringállomány).
            
            
               (2)Az (EU) 2016/1139 rendeletet a botteni-öbölbeli heringállományra vonatkozóan az (EU) YYYY/XXXX rendelet módosította, figyelembe véve az ICES által rendelkezésre bocsátott legfrissebb tudományos információkat
                  3
               .
            
            
               (3) Az (EU) 2016/1139 rendelet említett módosítását követően növelni kell a botteni-öbölbeli heringállományra vonatkozó halászati lehetőségeket. 
            
            
               (4)Az (EU) 2017/1970 rendeletet ezért ennek megfelelően módosítani kell.
            
            
               (5)A csapdahálóval folytatott heringhalászat fő idénye májusban kezdődik. Annak érdekében, hogy a tagállamok az idény előtt kellő időben nemzeti szinten kioszthassák a halászati lehetőségeket, e rendeletnek a kihirdetését követő napon hatályba kell lépnie,
            
            
               ELFOGADTA EZT A RENDELETET: 
            
            
               1. cikk
            
            
               Az (EU) 2017/1970 rendelet mellékletében az ICES 30–31 alkörzetben élő heringre vonatkozó bejegyzés helyébe a következő szöveg lép: 
            
            
                     
                        „Faj:
                     
                  
                  
                     
                        Hering
                     
                  
                  
                     
                  
                  
                     
                        Övezet:
                     
                  
                  
                     
                        30-31 alkörzet
                     
                  
                  
                     
                  
                  
                     
                  
               
                     
                  
                  
                     
                        Clupea harengus
                     
                  
                  
                     
                  
                  
                     
                        (HER/30/31.)
                     
                  
               
                     
                        Finnország
                     
                  
                  
                     
                        78351
                     
                  
                  
                     
                  
                  
                     
                  
               
                     
                        Svédország
                     
                  
                  
                     
                        17215
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        Unió
                     
                  
                  
                     
                        95566
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                  
               
                     
                        TAC
                     
                  
                  
                     
                        95566
                     
                  
                  
                     
                  
                  
                     
                        Analitikai TAC” 
                     
                  
               
                     
                  
               
               2. cikk
            
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        A Tanács (EU) 2017/1970 rendelete (2017. október 27.) a bizonyos halállományok és halállománycsoportok tekintetében a Balti-tengeren alkalmazandó halászati lehetőségeknek a 2018. évre történő meghatározásáról, továbbá az (EU) 2017/127 rendelet módosításáról (HL L 281., 2017.10.31., 1. o.).
               
               
                  
                     (2)
                  
                        Az Európai Parlament és a Tanács (EU) 2016/1139 rendelete (2016. július 6.) a közönséges tőkehal, a hering és a spratt balti-tengeri állományaira és a halászatukra vonatkozó többéves terv létrehozásáról, a 2187/2005/EK tanácsi rendelet módosításáról és az 1098/2007/EK tanácsi rendelet hatályon kívül helyezéséről (HL L 191., 2016.7.15., 1. o.).
               
               
                  
                     (3)
                  
                        Az Európai Parlament és a Tanács (EU) 2018/xxxx rendelete (2018. xx.xx.) az (EU) 2016/1139 rendeletnek a bizonyos heringállományokra vonatkozó halászati mortalitási tartományok és védelmi szintek tekintetében történő módosításáról (HL…)